Mna K W Morwamoche: Sepikara, Motlatša-Sepikara le Maloko ao a hlophegago a Ntlo ye. Tla ke thome ka gore tšeo di boletšwego ke Phathi ya Kganetšo mo ke ditaba tša bo, "sehlaga swara, e ja tša bo Pilo". Ke ditaba tš a bo, "ba lla kae re kgone go hula".
Ke mang nna moo nka reng tjhe ho ditokelo tsa batho ba bang? Ke mang nna ya neng a pepela ngwana fatshe ha ke ne ke ithwetse, ke ne ke sa tsamay e tleliniki, ke ne ke tholla ngwana fatshe mobung, ho ne ho se na le ngaka, ke ne ke nketswe ditokelo tsa ka tsa bophelo bo botle.
Hobaneng ke tshwanela ho etsa dintho tsena ho batho ba bang? Hobaneng ke tshwanela ho kgetholla? Hobaneng ke tshwanetse ho hatella batho ba bang, ha Molaotheo wa rona o dumelletse hore motho e mong le e mong o na le ditokelo.
Mme Sepikara, ha re ne re tsamaile, ntho e hlokolotsi e ileng ya hlaha ke hore, bana ba batho ba bong bo tshwanang ba nyalaneng, ba tla sotlakwa ka thobalano. Modulasetulo, le manyalong a tlwaelehileng bana ba rona ba ntse ba sotlakwa.
Modulasetulo re na le Molaotheo wa rona, Molaotheo ona ha oa ngolwa ke ANC feela, o ngotswe ke Afrika Borwa kaofela, ho kenyeleditse le bona ba hananang le ona kajeno lena, e ne le le bankakarolo ho ngolweng ha Molaotheo ona.
Re tlameha ho hlompha Molaotheo ona, le hona ho etsa bonnete ba hore o a sebetsa. Ke mosebetsi wa rona ho etsa bonnete ba hore Molaotheo o a sebetsa. Rona ba ANC le ba bang re utlwisisa hore kgethollo bathong ke ntho e jwang. Re phetse tlasa mahlasipa a kgethollo moo re neng re tshwantshwa le ditshwene ebile re bitswa mekgodutswane. Afrika Borwa ena, ke ya rona bohle, bohle ba dulang ho yona, seriti, hlompho le ditokelo tsa bona di sireletsehile. [Nako e fedile.] [Mahofi.] (Translation of Sesotho paragraphs follows.)